**ՀԱՇՎԵՏՎՈՒԹՅՈՒՆ**

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ, ԸՍՏ ՄԱՍՆԱԳԻՏՈՒԹՅՈՒՆՆԵՐԻ, ԿՐԹԱԿԱՆ ԳՈՐԾԸՆԹԱՑԻ ՈՐԱԿԻ ԳՆԱՀԱՏՄԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

**09 մարտի 2023թ.**

**ՆԱԽԱԲԱՆ**

ՀՀ կրթության տեսչական մարմինը (այսուհետ նաև՝ ԿՏՄ), առաջնորդվելով «Հայաստանի Հանրապետությունում ստուգումների կազմակերպման ու անցկացման մասին» ՀՀ օրենքի 3-րդ հոդվածի պահանջներով, ստուգումներն իրականացնում է ստուգաթերթերի հիման վրա, որոնք ներառում են կրթության բնագավառը կարգավորող ՀՀ օրենսդրության պահանջների սպառիչ ցանկը՝ համապատասխան կշռային միավորներով: Սակայն, միայն օրենսդրության պահանջների խախտումների արձանագրումը և ստուգաթերթերի կիրառմամբ ռիսկայնության գնահատումը հնարավորություն չեն տալիս ամբողջական պատկերացում կազմել նախնական մասնագիտական (արհեստագործական) և միջին մասնագիտական ոլորտներում կրթության որակի և առկա խնդիրների մասին: Մինչդեռ, ԿՏՄ-ի նպատակը ոչ միայն կրթության բնագավառի օրենսդրության պահանջների պահպանման ապահովումն է, այլև՝ կրթության որակի բարձրացումը և աջակցումը կրթական ծրագրերի յուրացման ապահովմանը: Այդ հիմնավորումով էլ 2021 թվականից նախնական մասնագիտական (արհեստագործական) և միջին մասնագիտական կրթության ոլորտներում իրականացվող ստուգումների շրջանակում ԿՏՄ-ն սկսեց կիրառել նախապես մշակված՝ կրթության որակի գնահատման գործիքակազմը (այսուհետ նաև՝ ձևաթղթեր):

Համաձայն ԿՏՄ գործունեության 2022 թվականի ծրագրի և ԿՏՄ ղեկավարի և ղեկավարին փոխարինողի համապատասխան հրամանների՝ ձևաթղթերը կիրառվել են 2022 թվականի ստուգումների տարեկան ծրագրում ընդգրկված նախնական և միջին մասնագիտական կրթական ծրագրեր իրականացնող հետևյալ 5 ուսումնական հաստատություններում (այսուհետ նաև՝ հաստատություն)՝ ***ՀՀ ԿԳՄՍՆ «Աբովյանի կրթահամալիր», «Վանաձորի պետական բժշկական քոլեջ», «Երևանի Ա. Բաբաջանյանի անվան պետական երաժշտամանկավարժական քոլեջ» ՊՈԱԿ-ներում, «Էրեբունի բժշկական ակադեմիա» հիմնադրամում, «Մշակույթի համալսարան» ՍՊԸ-ի հենակետային քոլեջում։***

Հաստատություններում մասնագիտության կրթական գործընթացի որակի գնահատումն իրականացվել է համաձայն կրթության որակի գնահատման ձևաթղթի, որը բաղկացած է ***Տնօրեն,*** ***«Ուսանողի հարցաթերթ»,*** ***Գործընկեր կազմակերպություններ (Գործատու)*** հավելվածներից:

 Կրթության որակի գնահատման ձևաթղթի վերլուծության արդյունքում վեր հանված խնդիրները, որոնք կարող են ազդել հաստատություններում մրցունակ մասնագետների պատրաստման որակի վրա, հիմնականում վերաբերում են՝ ուսանողների գործնական կարողությունների ու հմտությունների կատարելագործմանը, կրթական ծրագրերում գործնական ժամերի ավելացմանը, պրակտիկաների արդյունավետության բարձրացմանը, ռեսուրսների համալրմանը, իրազեկվածության բարձրացմանը և այլն:

Ստորև ներկայացված են գնահատման արդյունքներն՝ ըստ յուրաքանչյուր հավելվածի։

**Արդյունքներն՝ ըստ հավելվածների**

ՁևաթղթիՏնօրեն, «Ուսանողի հարցաթերթ», Գործընկեր կազմակերպություններ (Գործատու) հավելվածներում մասնագիտության կրթական գործընթացի որակի գնահատման նպատակով թիրախավորվել են հետևյալ 3 մասնագիտությունները.

* «Էրեբունի բժշկական ակադեմիա» հիմնադրամի, Վանաձորի պետական բժշկական քոլեջներում ՝ **«*Ատամնատեխնիկական գործ»,***
* «Մշակույթի համալսարան» ՍՊԸ-ի հենակետային, Երևանի Ա. Բաբաջանյանի անվան պետական երաժշտամանկավարժական քոլեջներում՝ «***Գործիքային կատարողական արվեստ»,***
* Աբովյանի կրթահամալիրում՝ ***«Խոհարարական գործ»:***

**Հավելված 1. Տնօրեն**

Տնօրեն հավելվածը բաղկացած է կրթական գործընթացին վերաբերող տարբեր բնութագրիչներից և դրանց համապատասխան գնահատման չափանիշներից: Բնութագրիչների գնահատման արդյունքը հաշվարկված ցուցանիշ է, որը կարող է արտահայտվել որպես Բարձր արդյունք, Միջին արդյունք և Ցածր արդյունք: Բնութագրիչների գնահատումն իրականացվել է նախորդող 3 ուսումնական տարիների տեղեկատվության (թվային տվյալների) հիման վրա:

Համաձյան ***Տնօրեն*** հավելվածի՝ ստուգված հաստատություններում առկա է հետևյալ պատկերը.

1. Ուսանողների ընդհանուր թիվն ուստարվա սկզբին, երեք ուստարվա կտրվածքով, ստուգված հինգ քոլեջներում՝

***ա) հաջորդաբար աճել է՝ գրանցելով բարձր արդյունք՝***

* Երևանի Ա. Բաբաջանյանի անվան պետական երաժշտամանկավարժական, «Էրեբունի» բժշկական ակադեմիա»[[1]](#footnote-1) հիմնադրամի, Վանաձորի պետական բժշկական քոլեջներում (3՝ 60%).

***բ) աճել է, ապա նվազել՝ գրանցելով միջին արդյունք՝***

* «Մշակույթի համալսարան» ՍՊԸ-ի հենակետային քոլեջում (1՝ 20%),

***գ) հաջորդաբար նվազել է՝ գրանցելով ցածր արդյունք՝***

* Աբովյանի կրթահամալիրում (1՝ 20%) (տե՛ս գծապատկեր 1)։

2․ Երեք ուսումնական տարիների ընթացքում ուսումնական տարվա սկզբին ըստ մասնագիտությունների բոլոր հինգ հաստատություններում ուսանողների թիվն ըստ գնահատման ցուցանիշների ունի հետևյալ պատկերը․

***ա) «Գործիքային կատարողական արվեստ»՝***

* ***«Բարձր» արդյունք՝*** *«Մշակույթի համալսարան» ՍՊԸ-ի հենակետային**քոլեջում,*
* ***«Միջին» արդյունք՝*** *Երևանի Ա. Բաբաջանյանի անվան պետական երաժշտամանկավարժական քոլեջում։*

***բ) «Ատամնատեխնիկական գործ»՝***

* ***«Միջին» արդյունք՝*** *Վանաձորի պետական բժշկական քոլեջում****,***
* ***«Ցածր» արդյունք՝ «****Էրեբունի բժշկական ակադեմիա» հիմնադրամի քոլեջում։*

***գ) «Խոհարարական գործ»՝***

* ***«Ցածր» արդյունք****՝ Աբովյանի կրթահամալիրում* (տե՛ս գծապատկեր 2)։

Գծապատկեր 2-ում ներկայացված՝ թիրախավորված երեք մասնագիտություններից, երեք ուսումնական տարիներին, «Ատամնատեխնիկական գործ» մասնագիտությունն ընտրած ուսանողների թիվն աճել է, ապա նվազել, իսկ «Խոհարարական գործ» մասնագիտությունն ընտրած ուսանողների թիվը նվազել է։ Համեմատաբար աճել է «Մշակույթի համալսարան» ՍՊԸ-ի հենակետային և Երևանի Ա. Բաբաջանյանի անվան պետական երաժշտամանկավարժական քոլեջների «Գործիքային կատարողական արվեստ» մասնագիտությունն ընտրած ուսանողների թիվը։

Հարկ է նշել, որ թիրախային մասնագիտություններից միայն «Գործիքային կատարողական արվեստ» մասնագիտությունն ընտրած Երևանի Ա. Բաբաջանյանի անվան պետական երաժշտամանկավարժական քոլեջի ուսանողների թիվն է կազմում ուսանողների ընդհանուր թվի ***60%-ից*** ավելին՝ երեք ուսումնական տարիների կտրվածքով, ինչը դրական արդյունք է, սակայն այլ է պատկերը նույն մասնագիտությունն ընտրած «Մշակույթի համալսարան» ՍՊԸ-ի հենակետային քոլեջում՝ այն կազմում է ուսանողների ընդհանուր թվի մինչև 14%-ը։

 Վանաձորի պետական բժշկական քոլեջում «Ատամնատեխնիկական գործ» մասնագիտությունն ընտրած ուսանողների թիվը կազմում է ուսանողների ընդհանուր թվի մինչև 24%-ը, «Էրեբունի բժշկական ակադեմիա» հիմնադրամի քոլեջում՝ մինչև 38%-ը, իսկ «Խոհարարական գործ» մասնագիտությունն ընտրած՝ Աբովյանի կրթահամալիրի ուսանողների թիվը կազմում է ընդհանուր թվի 48%-ը (տե՛ս գծապատկեր 3,4)։

Միաժամանակ՝ ըստ մասնագիտությունների ավարտական կուրսի ուսանողների թիվն ուստարվա սկզբին, ուսանողների թիվն (այդ թվում՝ Ազգային բանակ զորակոչվածները) ուստարվա ավարտին (պետական ամփոփիչ ստուգումից առաջ), երեք ուստարիներին և´ նվազել, և´ աճել է (տե՛ս աղյուսակ 1).

 **Աղյուսակ 1**

|  |
| --- |
| **ՏՎՅԱԼ ՄԱՍՆԱԳԻՏՈՒԹՅԱՆ ՈՒՍԱՆՈՂՆԵՐԻ ԵՎ ԱՎԱՐՏԱԿԱՆ ԿՈՒՐՍԻ ՈՒՍԱՆՈՂՆԵՐԻ ԹԻՎՆ ՈՒՍՏԱՐՎԱ ՍԿԶԲԻՆ ԵՎ ԱՎԱՐՏԻՆ** |
| **Ուսումնական տարին** | **Հաստատության անվանումը** | **ՈՒսանողների թիվն ուստարվա սկզբին** | **Ուսանողների թիվը (այդ թվում՝ Ազգային բանակ զորակոչվածները) ուստարվա ավարտին (պետական ամփոփիչ ստուգումից առաջ** | **Ավարտա-կան կուրսի ուսանող-ների թիվը ուստարվա սկզբին** | **Ուսանողների թիվն ուստարվա ավարտին (պետա-կան ամփոփիչ ստուգումից առաջ)** |
| **2018-2019** | **«Էրեբունի բժշկական ակադեմիա» հիմնադրամ** | **0** | **0** | **0** | **0** |
| **«Մշակույթի համալսարան» ՍՊԸ-ի հենակետային քոլեջ** | **8** | **8** | **1** | **2** |
| **2019-2020** | **Վանաձորի պետական բժշկական քոլեջ** | **55** | **54** | **19** | **19** |
| **«Էրեբունի բժշկական ակադեմիա» հիմնադրամ** | **49** | **19** | **0** | **0** |
| **«Մշակույթի համալսարան» ՍՊԸ-ի հենակետային քոլեջ** | **15** | **13** | **1** | **1** |
| **Երևանի Ա․ Բաբաջանյանի անվան պետական երաժշտա-մանկավարժական քոլեջ** |  **241** | **241** | **40** | **35** |
| **Աբովյանի կրթահամալիր** | **93** | **93** | **28** | **26** |
| **2020-2021** | **Վանաձորի պետական բժշկական քոլեջ** | **69** | **67** | **29** | **31** |
| **«Էրեբունի բժշկական ակադեմիա» հիմնադրամ** | **17** | **39** | **0** | **0** |
| **«Մշակույթի համալսարան» ՍՊԸ-ի հենակետային քոլեջ** | **15** | **14** | **2** | **2** |
| **Երևանի Ա․ Բաբաջանյանի անվան պետական երաժշտա-մանկավարժական քոլեջ** | **267** | **280** | **62** | **62** |
| **Աբովյանի կրթահամալիր** | **86** | **88** | **33** | **34** |
| **2021-2022** | **Վանաձորի պետական բժշկական քոլեջ** | **65** | **59** | **13** | **13** |
| **Երևանի Ա․ Բաբաջանյանի անվան պետական երաժշտա-մանկավարժական քոլեջ** | **251** | **256** | **63** | **67** |
| **Աբովյանի կրթահամալիր** | **79** | **81** | **32** | **34** |

3. Բարձր առաջադիմություն ունեցող ուսանողների քանակական դինամիկան՝ կախված հաստատության և տվյալ մասնագիտության ուսանողների առաջադիմության աճման և նվազման դինամիկայից, ըստ ուստարիների, գրանցել է հետևյալ արդյունքը՝ ըստ հաստատությունների․

* ***«Բարձր արդյունք»՝ «***Էրեբունի բժշկական ակադեմիա» հիմնադրամի քոլեջում՝ 1(20%),
* ***«Միջին արդյունք»՝***  Աբովյանի կրթահամալիրում, «Մշակույթի համալսարան» ՍՊԸ-ի հենակետային, Երևանի Ա․ Բաբաջանյանի անվան պետական երաժշտամանկավարժական քոլեջներում՝ 3(60%),
* ***«Ցածր արդյունք»՝*** Վանաձորի պետական բժշկական քոլեջում՝ 1(20%) (տե՛ս գծապատկեր 5).

4. 2018-2019, 2019-2020, 2020-2021, 2021-2022 ուսումնական տարիներին վերոնշյալ 3 մասնագիտություններով ավարտական կուրսում բարձր առաջադիմությամբ ուսանողների թիվը Աբովյանի կրթահամալիրում, «Մշակույթի համալսարան» ՍՊԸ-ի հենակետային, Երևանի Ա․ Բաբաջանյանի անվան պետական երաժշտամանկավարժական քոլեջներում **20-50%-ի** միջակայքում է, որն ըստ գնահատման արդյունքների ***միջին արդյունք*** է։ Առկա են ուսանողների առաջադիմության 50%-ից ցածր արդյունքներ, իսկ Վանաձորի պետական բժշկական քոլեջում այն կազմել է ընդամենը 8%՝ գրանցելով ***ցածր արդյունք***։

***«Էրեբունի բժշկական ակադեմիա» հիմնադրամի քոլեջում*** տվյալ մասնագիտությամբ ավարտական կուրսի սովորողներ չկան, հետևաբար, ըստ ավարտական կուրսի բարձր առաջադիմությամբ սովորողների չափանիշի ևս քոլեջը ***չի գնահատվել*** (տե՛ս գծապատկեր 6).

Ինչպես երևում է գծապատկեր 6-ից՝ ավարտական կուրսի ուսանողների առաջադիմությունն ընդհանուր առմամբ **և՛ նվազել է, և՛ աճել։**

 Բարձր առաջադիմությամբ սովորողների քանակական դինամիկան 3 հաստատություններում գրանցել է Միջին արդյունք (պայմանավորված է երեք ուստարիների կտրվածքով բարձր առաջադիմություն ունեցող սովորողների տոկոսային թվի՝ սկզբում աճով, ապա նվազմամբ կամ հակառակը):

Հետաքրքրական է, որ «**Գործիքային կատարողական արվեստ**» մասնագիտությամբ սովորողների առաջադիմությունը Երևանի Ա․ Բաբաջանյանի անվան պետական երաժշտամանկավարժական քոլեջում ընդհանուր առմամբ ավելի բարձր է, քան «Մշակույթի համալսարան» ՍՊԸ-ի հենակետային քոլեջում։

 **«Ատամնատեխնիկական գործ»** մասնագիտությամբ սովորողների առաջադիմությունը Վանաձորի պետական բժշկական քոլեջում կազմել է 8%, այն էլ միայն 2021-2022 ուստարում։

5. Պրակտիկայի գնահատման արդյունքում բարձր առաջադիմությամբ ավարտական կուրսի ուսանողների թիվը երեք ուսումնական տարիների ընթացքում Վանաձորի պետական բժշկական, Երևանի Ա․ Բաբաջանյան անվան պետական երաժշտամանկավարժական քոլեջներում, Աբովյանի կրթահամալիրում տոկոսային արտահայտությամբ ***մեծ է*** ***50%-ից՝*** գրանցելով ***Բարձր արդյունք*** (պայմանավորված է երեք ուսումնական տարիներին պրակտիկայի արդյունքում բարձր առաջադիմություն ցուցաբերած ուսանողների թվի աճի դինամիկայով, քանի որ, ըստ ուստարիների, այդ ուսանողների թիվն (նաև՝ տոկոսային) աճել է)։

«Մշակույթի համալսարան» ՍՊԸ-ի հենակետային քոլեջում՝ ***20-50%-***ի միջակայքում է, որն, ըստ գնահատման արդյունքների և քանակական դինամիկայի, ***Միջին արդյունք*** է (պայմանավորված է երեք ուստարիների կտրվածքով պրակտիկայի արդյունքում բարձր առաջադիմություն ունեցող սովորողների տոկոսային թվի՝ սկզբում աճով, ապա նվազմամբ կամ հակառակը)։

 «Էրեբունի բժշկական ակադեմիա» հիմնադրամի քոլեջում տվյալ մասնագիտությամբ ավարտական կուրսի սովորողներ չկան, հետևաբար, ըստ պրակտիկայի գնահատման արդյունքում ավարտական կուրսի բարձր առաջադիմությամբ ուսանողների չափանիշի ևս, քոլեջը չի գնահատվել։

6. **Պետական ամփոփիչ ստուգումներից** բարձր առաջադիմություն ցուցաբերած տվյալ մասնագիտության ուսանողների թիվը վերջին երեք ուսումնական տարիներին համապատասխանաբար կազմել է՝ Երևանի Ա․ Բաբաջանյանի անվան պետական երաժշտամանկավարժական քոլեջում՝ 34 (72%), 47 (62%), 56 (63%), Աբովյանի կրթահամալիրում՝ 25 (51%), 32 (62%), 29 (50%)՝ գրանցելով ***Բարձր արդյունք*,** Վանաձորի պետական բժշկական քոլեջում՝ 0%, 0%, 1 (20%), «Մշակույթի համալսարան» ՍՊԸ-ի հենակետային քոլեջում՝ 1 (20%), 0%, 1 (17%)՝ տոկոսային արտահայտությամբ փոքր կամ հավասար է եղել 20%-ից և հետևաբար գրանցվել է ***Ցածր արդյունք»*** (տե՛ս գծապատկեր 7)։

7. **Պետական ամփոփիչ ստուգումներից** բարձր առաջադիմություն ցուցաբերած ուսանողների քանակական դինամիկան գրանցել է «Բարձր արդյունք» Վանաձորի պետական բժշկական քոլեջում, քանի որ երեք ուսումնական տարիներին տվյալ մասնագիտությամբ պետական ամփոփիչ ստուգումներից բարձր առաջադիմություն ունեցող սովորողների տոկոսային թիվն աճել է, իսկ գրանցված Միջին արդյունք»-ը մյուս քոլեջներում պայմանավորված է վերջին երեք ուսումնական տարիներին բարձր առաջադիմություն ունեցող սովորողների տոկոսային թվի սկզբում աճով, ապա նվազմամբ կամ հակառակը:

Այլ է պատկերը, երբ դիտարկում ենք պետական ամփոփիչ ստուգումներից բարձր առաջադիմությամբ ուսանողների վերջին երեք ուսումնական տարիների միջինացված արդյունքները։ Չնայած, ըստ քանակական դինամիկայի, բարձր արդյունք գրանցվել է Վանաձորի պետական բժշկական քոլեջում, սակայն, ըստ վերջին երեք տարիների միջինացված տվյալների, ամենացածր արդյունքը գրանցվել է հենց Վանաձորի պետական բժշկական քոլեջում (տե՛ս գծապատկեր 8)։

8. Չնայած առաջադիմության առկա բարձր ցուցանիշների՝ նշված մասնագիտություններով գերազանցության դիպլոմով շրջանավարտների տոկոսային թիվը Երևանի Ա․ Բաբաջանյանի անվան պետական երաժշտամանկավարժական քոլեջում և Աբովյանի կրթահամալիրում 10%-ից ցածր է, ինչը համարժեք է Ցածր արդյունք-ին, իսկ ցածր առաջադիմություն գրանցած «Մշակույթի համալսարան» ՍՊԸ-ի հենակետային և Վանաձորի պետական բժշկական քոլեջներում գերազանցության դիպլոմով շրջանավարտներ չեն եղել։

9. Ուսումը ԲՈՒՀ-ում շարունակելու համար երաշխավորված՝ տվյալ մասնագիտության շրջանավարտների թիվը Երևանի Ա․ Բաբաջանյանի անվան պետական երաժշտամանկավարժական քոլեջում նախ աճել է, ապա նվազել՝ գրանցելով ***«Միջին արդյունք»***, իսկ մնացած երեք հաստատություններում նման շրջանավարտներ չեն եղել։

10.Նշված մասնագիտություններով մասնագիտական առարկաների՝ համապատասխան որակավորում չունեցող դասախոսներ առկա չեն, ինչը Բարձր արդյունք է: Ավելին՝ «Մշակույթի համալսարան» ՍՊԸ-ի հենակետային քոլեջում «Գործիքային կատարողական արվեստ» մասնագիտության մանկավարժական աշխատողների ընդհանուր կազմի 15%-ից ավելին ունեցել են գիտական կոչում (գիտական աստիճան), ինչը գնահատվել է որպես ***Բարձր արդյունք***:

Երևանի Ա․ Բաբաջանյանի անվան պետական երաժշտամանկավարժական քոլեջում «Գործիքային կատարողական արվեստ», Վանաձորի պետական բժշկական քոլեջում «Ատամնատեխնիկական գործ» մասնագիտությունների մանկավարժական ընդհանուր կազմի մինչև 15%-ն են ունեցել գիտական կոչում (գիտական աստիճան)՝ Միջին արդյունք, իսկ Աբովյանի կրթահամալիրում, «Էրեբունի բժշկական ակադեմիա» հիմնադրամի քոլեջում գրանցվել է «0» արդյունք։

11. Վերջին հինգ տարում նշված մասնագիտություններով **մասնագիտական առարկաներից** վերապատրաստված մանկավարժների թիվը Երևանի Ա․ Բաբաջանյանի անվան պետական երաժշտամանկավարժական քոլեջում կազմել է 100%՝ գրանցելով ***Բարձր արդյունք***, մյուս չորս հաստատություններում գրանցվել է մինչև 40%՝ ***Ցածր արդյունք***։

12. Վերջին հինգ տարում նշված մասնագիտություններով մասնագիտական առարկաներից վերապատրաստվել են **արտադրական ուսուցման** վարպետների մինչև 40%-ը միայն Աբովյանի կրթահամալիրում, ***մյուս հաստատությունները չունեն արտադրական ուսուցման վարպետներ։***

 13. Լրացուցիչ կրթական ծրագրեր (կարճաժամկետ վերապատրաստումներ) իրականացրել է միայն Երևանի Ա․ Բաբաջանյանի անվան պետական երաժշտամանկավարժական քոլեջը, որը գնահատվել է որպես «Բարձր արդյունք», իսկ մյուս հաստատություններում չի իրականացվել, հետևաբար գրանցվել է Ցածր արդյունք:

14. Հաստատությունների կողմից նշված մասնագիտության գծով ներգրավված սոցիալական գործընկերների (գործատուների) ընդհանուր թիվը երեք ուսումնական տարիներին Աբովյանի կրթահամալիրում հաջորդաբար աճել է, որը գնահատվել է որպես «Բարձր արդյունք», Երևանի Ա․ Բաբաջանյանի անվան պետական երաժշտամանկավարժական, Վանաձորի պետական բժշկական քոլեջներում բոլոր ուստարիներին նույնն է մնացել, «Էրեբունի բժշկական ակադեմիա» հիմնադրամի և «Մշակույթի համալսարան» ՍՊԸ-ի հենակետային քոլեջներն ունեցել են ընդամենը մեկ սոցիալական գործընկեր և գրանցել են «Միջին արդյունք» (տե՛ս գծապատկեր 9)։

15. Այն սոցիալական գործընկերների թիվը, որոնք իրենց մոտ աշխատանքի են ընդունել տվյալ հաստատությունների՝ նշված մասնագիտությամբ շրջանավարտներին, երեք ուսումնական տարիներին Երևանի Ա․ Բաբաջանյանի անվան պետական երաժշտամանկավարժական քոլեջում, Աբովյանի կրթահամալիրում աճել է՝ «Բարձր արդյունք», Վանաձորի պետական բժշկական քոլեջում նույնն է մնացել՝ «Միջին արդյունք», «Մշակույթի համալսարան» ՍՊԸ-ի հենակետային քոլեջից որևէ շրջանավարտի ոչ մի գործատու իր մոտ չի ընդունել աշխատանքի՝ Ցածր արդյունք։ «Էրեբունի բժշկական ակադեմիա» հիմնադրամի քոլեջն, ինչպես արդեն նշվել է, շրջանավարտ չունենալու պատճառով վերոնշյալ բնութագրիչներով չի գնահատվել։

16. Տվյալ մասնագիտության այն շրջանավարտների թիվը, որոնք տեղավորվել են աշխատանքի իրենց ուսումնառած մասնագիտությամբ՝ վերջին 3 տարվա ընթացքում՝ Աբովյանի կրթահամալիրում, Վանաձորի պետական բժշկական, Երևանի Ա․ Բաբաջանյանի անվան պետական երաժշտամանկավարժական քոլեջներում աճել է` գրանցելով «Բարձր արդյունք», «Մշակույթի համալսարան» ՍՊԸ-ի հենակետային քոլեջում աճել է, ապա նվազել՝ «Միջին արդյունք»։

17. Տվյալ մասնագիտության այն շրջանավարտների թիվը, որոնք տեղավորվել են աշխատանքի իրենց ուսումնառած մասնագիտությամբ և սոցիալական գործընկերների (գործատուների) միջնորդությամբ՝ Աբովյանի կրթահամալիրում, Երևանի Ա․ Բաբաջանյանի անվան պետական երաժշտամանկավարժական, Վանաձորի պետական բժշկական քոլեջներում աճել է` գրանցելով «Բարձր արդյունք», «Մշակույթի համալսարան» ՍՊԸ-ի հենակետային քոլեջում ոչ մի շրջանավարտ չի ընդունվել աշխատանքի՝ Ցածր արդյունք:

18. Վերջին երեք տարվա ընթացքում տվյալ մասնագիտության շրջանավարտների այլ մասնագիտությամբ աշխատանքի տեղավորված շրջանավարտների թիվը Աբովյանի կրթահամալիրում, Վանաձորի պետական բժշկական քոլեջում նվազել է՝ գրանցելով «Բարձր արդյունք», «Մշակույթի համալսարան» ՍՊԸ-ի հենակետային քոլեջից միայն մեկ շրջանավարտ է այլ աշխատանքի ընդունվել՝ «Միջին արդյունք», Երևանի Ա․ Բաբաջանյանի անվան պետական երաժշտամանկավարժական քոլեջում աճել է՝ Ցածր արդյունք:

19.Տնօրեն հավելվածում ներառվել են նաև այլ բնութագրիչներ (հարցադրումներ), որոնց համար նախատեսվել են՝ Այո, Մասամբ և Ոչ պատասխանների տարբերակներ: Ըստ բնութագրիչների՝

Հաստատության տվյալ մասնագիտության նյութատեխնիկական բազան վերջին 3 տարիներին թարմացվել է՝

* Աբովյանի կրթահամալիրում, Երևանի Ա․ Բաբաջանյանի անվան պետական երաժշտամանկավարժական, «Էրեբունի բժշկական ակադեմիա» հիմնադրամի քոլեջներում,

մասամբ է թարմացվել՝

* Վանաձորի պետական բժշկական քոլեջում,

չի թարմացվել՝

- «Մշակույթի համալսարան» ՍՊԸ-ի հենակետային քոլեջում։

 20․ Սոցիալական գործընկերները (գործատուները) հաստատության պետական որակավորման հանձնաժողովի կազմում ներգրավվել են՝

* Աբովյանի կրթահամալիրում, «Էրեբունի բժշկական ակադեմիա» հիմնադրամի քոլեջում,

 մասամբ են ներգրավվել՝

* Երևանի Ա․ Բաբաջանյանի անվան պետական երաժշտամանկավարժական,
* Վանաձորի պետական բժշկական քոլեջներում,

 չեն ներգրավվել՝

* «Մշակույթի համալսարան» ՍՊԸ-ի հենակետային քոլեջում։

Բացի «Մշակույթի համալսարան» ՍՊԸ-ի հենակետային քոլեջից, մյուս 3 հաստատություններում ավարտական պրակտիկաներն օգնել են շրջանավարտներին աշխատանքի տեղավորվել տվյալ գործընկերոջ մոտ։

**Հավելված 2. ** **Ուսանողի հարցաթերթ**

Ստուգման ընթացքում 5 հաստատություններում նշված մասնագիտությամբ սովորողներին տրամադրվել են անանուն հարցաթերթիկներ, որտեղ ներառված հարցադրումների պատասխանների օգնությամբ գնահատվել է հաստատության (ներառյալ՝ տվյալ մասնագիտության) կրթական գործընթացի կազմակերպման արդյունավետությունը: Հարցադրումների համար նախատեսվել են պատասխանների 4 տարբերակներ՝ Այո, Մասամբ, Ոչ, Դժվարանում եմ պատասխանել:

 Հարցումներին մասնակցել է 74 ուսանող՝ հետևյալ համամասնությամբ (տե՛ս գծապատկեր 10)։

Հարցերի պատասխանները խմբավորված են հետևյալ բաժիններով.

1. ՈՒսանողների իրազեկվածությունը հաստատության կանոնակարգերից (կանոնադրություն, ներքին կանոնակարգեր, պայմանագիր):
2. ՈՒսանողի կողմից մասնագիտությունը ընտրելու և մասնագիտությամբ աշխատելու մոտիվացիան:
3. Ուսանողների բավարարվածությունը դասավանդումից և պրակտիկայից:
4. Ուսանողների բավարարվածությունը ռեսուրսներից, անվտանգությունից և աջակցությունից:

Ընդհանուր առմամբ հարցերի պատասխաններն ունեն հետևյալ պատկերը, որոնք, ըստ վերոնշյալ բաժինների, ներկայացված են ստորև բերված գծապատկերներում.

**Ուսանողի հարցաթերթ-ի արդյունքների վերլուծություն**

 **Բաժին 1. 3. Ուսանողների իրազեկվածությունը հաստատության կանոնակարգերից** (կանոնադրություն, ներքին կանոնակարգեր, պայմանագիր):

Ըստ ներկայացված տվյալների արդյունքների հաստատություններում սովորողների իրազեկվածության մակարդակը միջինում (բաժնի հարցերի Այո պատասխանների միջին ցուցանիշ) կազմում է՝

* Վանաձորի պետական բժշկական քոլեջ ՝ 88%,
* «Էրեբունի բժշկական ակադեմիա» հիմնադրամի քոլեջ ` 58%,
* «Մշակույթի համալսարան» ՍՊԸ-ի հենակետային քոլեջ 89%,
* Երևանի Ա․ Բաբաջանյանի անվան պետական երաժշտամանկավարժական քոլեջ 100%
* Աբովյանի կրթահամալիր՝ 73 % (տե՛ս գծապատկեր 11)։

Վերոնշյալը ենթադրում է, որ Աբովյանի կրթահամալիրում, «Էրեբունի բժշկական ակադեմիա» հիմնադրամի, Վանաձորի պետական բժշկական քոլեջներում սովորողների իրազեկվածության բարձրացմանն ուղղված միջոցառումները կամ մեխանիզմները դեռևս վերանայման և բարելավման կարիք ունեն:

**Բաժին 2. ՈՒսանողի կողմից մասնագիտությունն ընտրելու և մասնագիտությամբ աշխատելու մոտիվացիան**:

 Ըստ ներկայացված տվյալների արդյունքների՝ հաստատություններում ուսանողների մասնագիտությունն ընտրելու և մասնագիտությամբ աշխատելու մոտիվացիան միջինում (բաժնի հարցերի Այո, Ոչ, Մասամբ Դժվարանում եմ պատասխանել պատասխանների միջին ցուցանիշ) կազմում է՝

* Վանաձորի պետական բժշկական քոլեջ ` 64%, 32%, 2%, 2%,
* «Էրեբունի բժշկական ակադեմիա» հիմնադրամի քոլեջ` 40%, 46%, 8%, 6%,
* «Մշակույթի համալսարան» ՍՊԸ-ի հենակետային քոլեջ` 33%, 60%, 7%, 0%,
* Երևանի Ա․ Բաբաջանյանի անվան պետական երաժշտամանկավարժական քոլեջ` 55%, 40%, 5%, 0%,
* Աբովյանի կրթահամալիր` 68%, 16%, 16%, 8% (տե՛ս գծապատկեր 12)։

Ըստ ներկայացված տվյալների արդյունքների (տե՛ս գծապատկեր 12)՝ հաստատություններում մեծ թիվ են կազմում այն ուսանողները, որոնք տվյալ մասնագիտությունն ընտրել են հաստատություն դիմելիս, ինչը վկայում է սովորողների նպատակային կողմնորոշման մասին: Հնարավորության դեպքում նույն հաստատությունում նույն մասնագիտությունն ընտրելու, հետագայում մասնագիտությամբ աշխատելու վերաբերյալ ուսանողների Այո պատասխանները ևս բոլոր հաստատություններում մեծ թիվ են կազմում, ինչը դրական է:

**Բաժին 3. ՈՒսանողների բավարարվածությունը դասավանդումից և պրակտիկայից:**

Ըստ ներկայացված տվյալների արդյունքների՝ հաստատություններում ուսանողների բավարարվածությունը դասավանդումից և պրակտիկայից միջինում (բաժնի հարցերի Այո, Ոչ, Մասամբ պատասխանների միջին ցուցանիշ) կազմում է՝

* Վանաձորի պետական բժշկական քոլեջ ` 90%, 4%, 6%,
* «Էրեբունի բժշկական ակադեմիա» հիմնադրամի քոլեջ ` 77%, 19%, 4%,
* «Մշակույթի համալսարան» ՍՊԸ-ի հենակետային քոլեջ ` 76%, 6%, 18%,
* Երևանի Ա․ Բաբաջանյանի անվան պետական երաժշտամանկավարժական քոլեջ` 90%, 8%,2%,
* Աբովյանի կրթահամալիր` 93%, 2%, 5% (տե՛ս գծապատկեր 13)։

Ըստ ներկայացված տվյալների արդյունքների (տե՛ս գծապատկեր 13)՝ բոլոր հաստատություններում սովորողների բավարարվածությունը դասավանդումից և պրակտիկայից, բացի «Էրեբունի բժշկական ակադեմիա» հիմնադրամի և «Մշակույթի համալսարան» ՍՊԸ-ի հենակետային քոլեջների, հիմնականում բարձր է: Մասնավորապես՝ այս բաժնում ներառված 8 հարցերին տրված պատասխաններում «Այո» տարբերակը՝ նվազագույն և առավելագույն ցուցանիշներով, կազմում է՝

* Վանաձորի պետական բժշկական քոլեջ` 85-100%,
* «Էրեբունի բժշկական ակադեմիա» հիմնադրամի քոլեջ` 50-100%,
* «Մշակույթի համալսարան» ՍՊԸ-ի հենակետային քոլեջ` 33-100%,
* Երևանի Ա․ Բաբաջանյանի անվան պետական երաժշտամանկավարժական քոլեջ` 50-100%,
* Աբովյանի կրթահամալիր` 74-100% (տե՛ս գծապատկեր 13):

Նշված ցուցանիշներում հատկապես մտահոգիչ են Սովորողների բավարարվածությունը դասավանդումից և պրակտիկայից բաժնի հարցերի վերաբերյալ 90%-ից ցածր գրանցված արդյունքները: Մասնավորապես` «Պրակտիկայի ընթացքում մասնակցել եմ արտադրական գործընթացին» հարցին «Մշակույթի համալսարան» ՍՊԸ-ի հենակետային քոլեջում` 33% «Էրեբունի բժշկական ակադեմիա» հիմնադրամի քոլեջում հարցին 50% նվազագույն «Այո» պատասխանի առումով։

**Բաժին 4. Ուսանողների բավարարվածությունը ռեսուրսներից, անվտանգությունից և աջակցությունից:**

Ըստ ներկայացված տվյալների արդյունքների հաստատություններում սովորողների բավարարվածությունը ռեսուրսներից, անվտանգությունից և հաստատության տրամադրած աջակցությունից տարբեր է, մասնավորապես՝ բաժնում ներառված հարցերի պատասխանների «Այո» տարբերակը կազմում է՝

* Վանաձորի պետական բժշկական քոլեջ ` 70-100%,
* «Էրեբունի բժշկական ակադեմիա» հիմնադրամի քոլեջ ` 35-100%,
* «Մշակույթի համալսարան» ՍՊԸ-ի հենակետային քոլեջ ` 33-100%,
* Երևանի Ա․ Բաբաջանյանի անվան պետական երաժշտամանկավարժական քոլեջ` 50-100%,
* Աբովյանի կրթահամալիր` 5-80% (տե՛ս գծապատկեր 14)։

Նշված ցուցանիշներում հատկապես մտահոգիչ են Ուսանողների բավարարվածությունը ռեսուրսներից, անվտանգությունից և աջակցությունից բաժնի հարցերի վերաբերյալ 90%-ից ցածր գրանցված արդյունքները: Մասնավորապես` «Կարիերայի կենտրոնը համագործակցում է ինձ հետ» հարցին Աբովյանի կրթահամալիրում 5% , «Էրեբունի բժշկական ակադեմիա» հիմնադրամի քոլեջում 35%, «Հաստատության՝ տվյալ մասնագիտության նյութատեխնիկական բազան վերջին 3 տարիներին բարելավվել է» հարցին «Մշակույթի համալսարան» ՍՊԸ-ի հենակետային քոլեջում 33% «Այո» նվազագույն պատասխանների առումով։

Արդյունքները փաստում են, որ հատկապես 50%-ից ցածր ցուցանիշներ ունեցող հաստատությունները վերոնշյալ ուղղություններով ունեն խիստ բարելավման անհրաժեշտություն: Որպես այդպիսին հիմնականում բոլոր հաստատություններում համարվում է հաստատության կողմից տրամադրվող մասնագիտական գրականության խնդիրը, որոշ հաստատություններում՝ անհրաժեշտություն կա նաև հետևել հաստատությունում ուսանողների անվտանգության ապահովմանը, նյութատեխնիկական բազայի բարելավմանը:

**Հավելված 3. «Գործընկեր կազմակերպություններ»**

Ստուգման շրջանակներում կրթության որակի գնահատման նպատակով հարցադրումներ են ուղղվել նաև 5 հաստատությունների հետ համագործակցող գործընկեր կազմակերպություններին: Հարցադրումները վերաբերել են վերջին երեք տարիների համագործակցության վերաբերյալ տեղեկատվությանը, որի արդյունքում գնահատվել է հաստատություններում նշված մասնագիտությամբ սովորողների գործնական կարողությունները և գործընկեր կազմակերպությունների հետ հաստատության գործունեության արդյունավետությունը: Հարցումներին մասնակցել են 11 գործընկեր կազմակերպություններ, որոնց համամասնությունը ներկայացված է գծապատկեր 15-ում:

Հարցաթերթը բաղկացած է հետևյալ բաժիններից.

1. Ընդհանուր տեղեկություններ գործընկեր կազմակերպության վերաբերյալ:
2. Գործընկեր կազմակերպության գնահատականը հաստատության ուսանողների կրթության որակի և բարելավմանն ուղղված միջոցառումների վերաբերյալ:
3. Գործընկերոջ սպասումները, առաջարկները հաստատության հետ համագործակցելու առումով:

Հարցման արդյունքների ուսումնասիրությունից պարզվել է.

**Ընդհանուր տեղեկություններ գործընկեր կազմակերպության վերաբերյալ**

 Աբովյանի կրթահամալիրի, Վանաձորի պետական բժշկական, «Էրեբունի բժշկական ակադեմիա» հիմնադրամի քոլեջների հարցումներին մասնակից բոլոր գործընկեր կազմակերպությունները գործում են մասնավոր սեկտորում, իսկ «Մշակույթի համալսարան» ՍՊԸ-ի հենակետային և Երևանի Ա․ Բաբաջանյանի անվան պետական երաժշտամանկավարժական քոլեջների գործընկեր կազմակերպությունները՝ պետական։ Բոլոր 11 գործընկեր կազմակերպություններում գործունեության հիմնական ոլորտներն են՝ կրթական, մշակութային, ծառայողական, հանրային-համայնքային։

 Ստորև ներկայացված է նշված կազմակերպությունների թիվն՝ ըստ գործունեության սեկտորի (տե՛ս գծապատկեր 16)։

Ինչպես արտահայտված է գծապատկեր 16-ում, Ատամնատեխնիկական գործ և Խոհարարական գործ մասնագիտությամբ գործընկեր կազմակերպությունները հիմնականում մասնավոր սեկտորից են, իսկ «Մշակույթի համալսարան» ՍՊԸ-ի հենակետային, Երևանի Ա․ Բաբաջանյանի անվան պետական երաժշտամանկավարժական քոլեջների գործընկեր կազմակերպությունները՝ պետական սեկտորից, ուստի ավելի լայն հնարավորություն ունեն տարբեր սեկտորների գործընկեր կազմակերպությունների հետ համագործակցության:

**Գործընկեր կազմակերպության գնահատականը հաստատության ուսանողների կրթության որակի և բարելավմանն ուղղված միջոցառումների վերաբերյալ**

Այս բաժնի հարցերը վերաբերում են պրակտիկայի ընթացքում սովորողների կարողություններին և հմտություններին, պրակտիկայի արդյունավետությանը և դրանց բարձրացմանն ուղղված միջոցառումներին: Ըստ հարցաթերթում լրացված արդյունքների՝

* Վերջին 3 տարիներին հաստատություններից գործընկեր կազմակերպությունում անցկացվող պրակտիկայում ներգրավված են եղել 481 ուսանող հետևյալ համամասնությամբ (տե՛ս գծապատկեր 17)։

ՈՒսանողների տեսական և գործնական գիտելիքներն ու հմտությունները գործընկեր կազմակերպությունների՝ Գերազանց, Լավ, Բավարար, Վատ, Դժվարանում եմ պատասխանել գնահատման սանդղակով ունեն հետևյալ պատկերը (տե՛ս գծապատկեր 18)։

Գծապատկերում արտահայտված ցուցանիշները հիմնականում Գերազանց (45%)՝ և Լավ (90%) սովորողների տեսական և գործնական գիտելիքների ցուցանիշները գոհացուցիչ են տվյալ մասնագիտությամբ որակյալ կադրեր պատրաստելու համար:

Ըստ «Գործընկեր կազմակերպությունների՝ ուսանողների կրթության որակի գնահատման հարցաթերթ»-ի՝

* Գործընկեր կազմակերպությունների հավաստմամբ պրակտիկաներն օգնել են ուսանողներին ձեռք բերել գործնական կարողություններ և հմտություններ նշված բոլոր մասնագիտությունների դեպքում, բացառությամբ Վանաձորի պետական բժշկական քոլեջի մեկ գործընկեր կազմակերպության, որը նշել է Մասամբ տարբերակը:
* Հնարավորության դեպքում հաստատության շրջանավարտներին կընդունեի՞ք աշխատանքի Ձեր կազմակերպությունում հարցին մասնակից կազմակերպությունները նշել են՝ Այո տարբերակը։
* Նշված տվյալների համաձայն՝ վերջին 3 տարիներին հաստատության շրջանավարտներից տվյալ կազմակերպություններում աշխատանքի են ընդունվել՝ Վանաձորի պետական բժշկական, Երևանի Ա․ Բաբաջանյանի անվան պետական երաժշտամանկավարժական քոլեջներից՝ 3-ական շրջանավարտներ, Էրեբունի բժշկական ակադեմիա» հիմնադրամի, «Մշակույթի համալսարան» ՍՊԸ-ի հենակետային քոլեջների, Աբովյանի կրթահամալիրի շրջանավարտներ չեն ընդունվել:
* Ինչպիսի՞ գիտելիքներ և հմտություններ կառաջարկեք, որոնց ներառումը տվյալ մասնագիտության կրթական ծրագրում կբարելավի հաստատության ուսանողների կրթության որակը բաց հարցին արվել են հետևյալ առաջարկները․
* ցանկալի է բազմաժանր ուսուցում յուրաքանչյուր մասնագիտության ուղղությամբ,
* ցանկալի է դասավանդվող առարկաներում ավելացնել պրակտիկ առաջադրանքների ծավալը, որոնք անմիջապես առնչվում են աշխատաշուկայի պահանջներին,
* առավել մեծ անդրադարձ ժամանակակից հեղինակների ստեղծագործություններին։
* Ի՞նչ կառաջարկեիք հաստատությանը աշխատաշուկայում պահանջված և մրցունակ մասնագետ թողարկելու համար հարցի վերաբերյալ առկա են կազմակերպությունների առաջարկները, որոնք ներկայացված են աղյուսակ 2-ում.

**Աղյուսակ 2**

|  |
| --- |
| **Գործընկեր կազմակերպությունների կողմից արված առաջարկներ** |
| **Վանաձորի պետական բժշկական քոլեջ «Ատամնատեխնիկական գործ»** | * **Ժամանակակից տեխնոլոգիաների կիրառում։**
 |
| **«Էրեբունի բժշկական****ակադեմիա» հիմնադրամի****քոլեջ****«Ատամնատեխնիկական գործ»** | * **Գործնական պարապմունքների ժամանակակից ուսումնաօժանդակ միջոցներով հարստացում։**
 |
| **«Մշակույթի համալսարան» ՍՊԸ-ի հենակետային քոլեջ****«Գործիքային կատարողական արվեստ»** | * **Ուսուցման որակի բարձրացում։**
 |
| **Երևանի Ա․ Բաբաջանյանի անվան պետական երաժշտամանկավարժական քոլեջ****«Գործիքային կատարողական արվեստ»** | * **Արտասահմանյան երկրների հետ փոխհամագործակցություն, համերգների կազմակերպում։**
* **Քոլեջում անցկացվող համերգներին պրակտիկայի սաների ելույթների ընդգրկում:**
* **Հանրապետական ստուգատեսներին և փառատոներին ուսանողների ներգրավում:**
* **Այլ ուսումնական հաստատությունների հետ փորձի փոխանակում։**
 |
| **Աբովյանի կրթահամալիր****«Խոհարարական գործ»** | * **Կրթական ծրագրում մասնագիտական առարկաների ժամաքանակների ավելացում։**
 |

**Գործընկերոջ սպասումները, առաջարկները հաստատության հետ համագործակցելու առումով**

Հարցաթերթի այս բաժնում ներառված են հարցեր կազմակերպության և տվյալ հաստատության ներկա և շարունակական համագործակցության և արդյունավետության վերաբերյալ: Ըստ հարցաթերթում լրացված արդյունքների՝

* Արդյունավե՞տ է Ձեր կազմակերպության համագործակցությունը տվյալ հաստատության հետ հարցին բոլոր հասատատությունների հետ համագործակցող կազմակերպությունների դիրքորոշումը միանշանակ դրական է,
* Գործընկեր կազմակերպությունները հիմնականում ցանկանում են շարունակել համագործակցությունը հաստատությունների հետ, ընդ որում Երևանի Ա․ Բաբաջանյանի անվան պետական երաժշտամանկավարժական քոլեջի որոշ գործընկերներ հանդես են եկել լրացուցիչ առաջարկներով, որոնք վերաբերել են կրթական չափորոշիչների և ծրագրերի վերանայմանը, անհրաժեշտության դեպքում համագործակցության շրջանակներն ընդլայնելուն։

Գործատուների կողմից իրենց կազմակերպությունում պրակտիկայում ներգրավված սովորողների գնահատականի և նույն գործատուի մոտ աշխատանքի ընդունված շրջանավարտերի թվի վերաբերյալ պատկերը ներկայացված է աղյուսակ 3-ում.

**Աղյուսակ 3**

|  |
| --- |
| **Գործատուների կողմից իրենց կազմակերպությունում պրակտիկայում ներգրավված սովորողների գնահատականը և աշխատանքի ընդունված շրջանավարտերի թիվը (%)** |
|  | **Կազմակերպություններում անցկացվող պրակտիկայում ներգրավված ուսանողների թիվը վերջին 3 ուստարվա ընթացքում** | **Գործատուների գնահատականը սովորողների տեսական և գործնական կարողությունների և հմտությունների վերաբերյալ** | **Կազմակերպության կողմից աշխատանքի ընդունած շրջանավարտների թիվն՝ ըստ հաստատությունների** |
| **Վանաձորի պետական բժշկական քոլեջ** | **110** | **Լավ 2** | **3 (3%)** |
| **«Էրեբունի բժշկական ակադեմիա» հիմնադրամի քոլեջ** | **60** | **Գերազանց 3****Լավ 7****Բավարար 0** | **0** |
| **«Մշակույթի համալսարան» ՍՊԸ-ի հենակետային քոլեջ** | **38** | **Գերազանց 8****Լավ 5****Բավարար 3** | **0** |
| **Երևանի Ա․ Բաբաջանյանի անվան պետական երաժշտամանկավարժական քոլեջ** | **241** | **Գերազանց 1** **Լավ 6****Բավարար 3** | **3 (1%)** |
| **Աբովյանի կրթահամալիր** | **32** | **Գերազանց** **Լավ 3****Բավարար**  | **0** |

 Ինչպես երևում է աղյուսակից՝ վերջին 3 ուստարվա ընթացքում հաստատությունների հետ համագործակցող կազմակերպություններում աշխատանքի ընդունված շրջանավարտների թվային պատկերը մտահոգիչ է։ Աբովյանի կրթահամալիրը, «Էրեբունի բժշկական ակադեմիա» հիմնադրամի, «Մշակույթի համալսարան» ՍՊԸ-ի հենակետային քոլեջները գրանցել են 0 արդյունք , իսկ Վանաձորի պետական բժշկական քոլեջը՝ 3 (3%), Երևանի Ա․ Բաբաջանյանի անվան պետական երաժշտամանկավարժական քոլեջը՝ 3(1%) «Ցածր արդյունք»։

Սովորողների բավարարվածությունը պրակտիկայի արդյունավետությունից ունի հետևյալ պատկերը (տե՛ս աղյուսակ 4).

**Աղյուսակ 4**

|  |
| --- |
| **Ուսանողների բավարարվածությանը պրակտիկայի արդյունավետությունից,** **նյութատեխնիկական բազայից** |
|  | **Հարցմանը մասնակիցների թիվ** | **Պրակտիկաների արդյունավետություն** | **Նյութատեխնիկական բազա** |
| **Վանաձորի պետական բժշկական քոլեջ** | **20** | **85 %** | **65%-այո** |
| **«Էրեբունի բժշկական ակադեմիա» հիմնադրամի քոլեջ** | **20** | **85 %** | **70 %-այո** |
| **«Մշակույթի համալսարան» ՍՊԸ-ի հենակետային քոլեջ** | **3** | **100 %** | **33% - մասամբ** |
| **Երևանի Ա․ Բաբաջանյանի անվան պետական երաժշտամանկավարժական քոլեջ** | **12** | **92%** | **50% - այո** |
| **Աբովյանի կրթահամալիր** | **19** | **95 %** | **32% - այո** |

Ինչպես երևում է աղյուսակից, Վանաձորի պետական բժշկական, «Էրեբունի բժշկական ակադեմիա» հիմնադրամի քոլեջների հարցմանը մասնակից ուսանողների միայն 85%-ն է պատասխանել, որ պրակտիկաներն արդյունավետ են, թեև գործատուների գնահատման արդյունքները, ընդհանուր առմամբ բարձր էին, իսկ պրակտիկաները հիմնականում օգնել են ուսանողներին ձեռք բերել գործնական գիտելիքներ ու հմտություններ:

Հետաքրքրական է նաև հաստատությունների տնօրենների և ուսանողների բավարարվածության ցուցանիշները հաստատության տվյալ մասնագիտության նյութատեխնիկական բազայից: Չնայած տնօրենները հիմնականում փաստել են, որ վերջին 3 տարիներին հաստատություններում բարելավվել է նյութատեխնիկական բազան, միայն «Մշակույթի համալսարան» ՍՊԸ-ի հենակետային քոլեջ տնօրենի հավաստմամբ՝ չի բարելավվել, մինչդեռ ուսանողների պատասխաններն ունեն հետևյալ պատկերը (տե՛ս աղյուսակ 5).

 **Աղյուսակ 5**

|  |  |  |
| --- | --- | --- |
|  | **Հարցմանը մասնակիցների թիվ** | **Ուսանողների բավարարվածությունը մասնագիտական գրականությունից** |
| **Վանաձորի պետական բժշկական քոլեջ** | **20** | **100% - այո** |
| **«Էրեբունի բժշկական ակադեմիա» հիմնադրամի քոլեջ** | **20** | **95 % - այո** |
| **«Մշակույթի համալսարան» ՍՊԸ-ի հենակետային քոլեջ** | **3** | **33 % - այո** |
| **Երևանի Ա․ Բաբաջանյանի անվան պետական երաժշտամանկավարժական քոլեջ** | **12** | **92% - այո** |
| **Աբովյանի կրթահամալիր** | **19** | **63% - այո** |

Ինչպես երևում է աղյուսակ 5-ից՝ սովորողների բավարարվածությունը նյութատեխնիկական բազայից, ընդհանուր առմամբ ցածր է: Նույնը վերաբերում է սովորողների բավարարվածությանը, հաստատությունների կողմից տրամադրված մասնագիտական գրականությանը:

Արդյունքները վկայում են, որ բացառությամբ Վանաձորի պետական բժշկական քոլեջի, մյուս հաստատություններում մասնագիտական գրականության խնդիրը լուծում է պահանջում: Խնդիրը առավել ***հրատապ*** ***է «Մշակույթի համալսարան»*** ՍՊԸ-ի հենակետային քոլեջում:

**Ամփոփում**

Մասնագիտության կրթական գործընթացի որակի գնահատման արդյունքներն 5 հաստատություններում այսպիսին են՝

* Ուսանողների առաջադիմության քանակական դինամիկայի առկա միջին արդյունքներն ավարտական կուրսերում, պրակտիկայի ընթացքում, վկայում են հաստատություններում կրթության բարելավման անհրաժեշտության մասին, միաժամանակ՝ մասնագիտական առարկաներից վերապատրաստված մանկավարժների տոկոսային թվի՝ ցածր և միջին արդյունքների առկայությունը կարող է խոչընդոտել ուսանողների առաջադիմության էլ ավելի բարձրացմանը:
* Սոցիալական գործընկերների կողմից աշխատանքի ընդունված և իրենց մասնագիտությամբ աշխատող շրջանավարտների՝ հիմնականում միջին և ցածր արդյունքները, գործընկերների գնահատականներն ու առաջարկները վկայում են այն մասին, որ սովորողների գործնական հմտությունների զարգացմանն ուղղված ծրագրերն ու միջոցառումները վերանայման կարիք ունեն:
* Որոշ հաստատություններում ապահովված է սովորողների անվտանգությունը, ծառայությունների տրամադրումը, ռեսուրսների հասանելիությունը, սակայն առկա են մասնագիտական գրականության, ՏՏ բազայի թարմացման անհրաժեշտություն:
* Սովորողների իրազեկվածության բարձրացմանն ուղղված միջոցառումները, մեխանիզմները վերանայման և բարելավման կարիք ունեն:
* Դասավանդումից և պրակտիկայից սովորողների բավարարվածության միջին արդյունքները վկայում են հաստատությունում որակյալ մասնագետ պատրաստելու ներուժի մասին:
* Սոցալական գործընկերների հետ հաստատությունների համագործակցության մեխանիզմները վերանայման և լավարկման կարիք ունեն:

**Առաջարկություններ**

Ելնելով գնահատման արդյունքներից և հաշվի առնելով սոցիալական գործընկերների առաջարկները՝ հաստատություններում առկա խնդիրների լուծման, կրթության որակի բարելավման նպատակով հաստատությունների **տնօրեններին** առաջարկվում է համապատասխան միջոցներ ձեռնարկել՝

1. ուսանողների գործնական գիտելիքների խորացման,
2. հաստատության կանոնակարգերի վերաբերյալ սովորողների իրազեկվածության բարձրացման,
3. կրթական ծրագրերի մշակման, մշտադիտարկման գործընթացներում սոցիալական գործընկերներին ներգրավման,
4. սոցալական գործընկերների հետ համագործակցության դաշտի ընդլայնման և համագործակցության արդյունավետության բարձրացման մեխանիզմների ներդրման,
5. մասնագիտական գրականության բավարար առկայության ապահովման,
6. նյութատեխնիկական, այդ թվում՝ նաև ՏՏ բազայի թարմացման,
7. մանկավարժների վերապատրաստման, մասնագիտական աճի ու զարգացման ուղղություններով:

**ՌԳՍՊՎԳ վարչություն**

1. Քոլեջը գործում է 2019-2020 ուսումնական տարվանից, չունի ավարտական կուրսի ուսանողներ: Հետևաբար, ըստ ձևաթղթի բնութագրիչների, հիմնականում գնահատական տալ հնարավոր չէ՝ տեղեկատվության բացակայության կամ միայն 2 ուսումնական տարիներին վերաբերող տվյալների առկայության պատճառով: [↑](#footnote-ref-1)